b'\n_START_ARTICLE_\nSektor\n_START_PARAGRAPH_\nSektor on kuvitteellinen henkil\xc3\xb6 Mortal Kombat -tappelupelisarjassa. Ensimm\xc3\xa4isen kerran h\xc3\xa4n esiintyi sarjan kolmannessa osassa.\n_START_SECTION_\nSektorin el\xc3\xa4m\xc3\xa4kerta\n_START_PARAGRAPH_\nSektor oli ensimm\xc3\xa4inen vapaaehtoinen Lin Kuein j\xc3\xa4sen, jonka klaani muutettiin kyborgiksi. H\xc3\xa4net l\xc3\xa4hetettiin tappamaan klaanista paennutta Sub-Zeroa. H\xc3\xa4nen mukaansa t\xc3\xa4h\xc3\xa4n teht\xc3\xa4v\xc3\xa4\xc3\xa4n l\xc3\xa4hetettiin Smoke ja Cyrax. _NEWLINE_Lopulta h\xc3\xa4n j\xc3\xa4i yksin. Sektorin virtapiirit rappeutuivat h\xc3\xa4nen vaelleltuaan jonkin aikaa Edeniassa etsien Sub-Zeroa. Paikalle saapunut Shujinko toi h\xc3\xa4nelle tarpeellisia osia ja Sektor palasi Lin Kuei -klaanin luokse. Perill\xc3\xa4 h\xc3\xa4n tappoi klaanin suurmestarin vieden t\xc3\xa4lt\xc3\xa4 Lohik\xc3\xa4\xc3\xa4rme-medaljongin ja julistaen itsens\xc3\xa4 klaanin uudeksi johtajaksi. Sub-Zero palasi entisen klaaninsa luokse, haastoi Sektorin ja voittamalla taistelun vei t\xc3\xa4lt\xc3\xa4 johtajuuden. Kohdattuaan tappion Sektor matkusti Japaniin ja perusti Tekuninin, oman klaaninsa kyborgeille._NEWLINE_Mortal Kombat: Armageddon-peliss\xc3\xa4 Sektor v\xc3\xa4ijytt\xc3\xa4\xc3\xa4 Tavenin t\xc3\xa4m\xc3\xa4n etsiess\xc3\xa4 is\xc3\xa4ns\xc3\xa4 temppelist\xc3\xa4 j\xc3\xa4tt\xc3\xa4m\xc3\xa4\xc3\xa4ns\xc3\xa4 asetta. Sektor vie h\xc3\xa4net Tekunin sota-alukseen ja kuulustelee Tavenia viestist\xc3\xa4, jonka t\xc3\xa4m\xc3\xa4n is\xc3\xa4 oli l\xc3\xa4hett\xc3\xa4nyt h\xc3\xa4nelle. Taven varoittaa Sektoria ett\xc3\xa4 h\xc3\xa4nt\xc3\xa4 tullaan rankaisemaan, mutta Sektor kiduttaa Tavenia nostamalla t\xc3\xa4m\xc3\xa4n voimia. Yht\xc3\xa4kki\xc3\xa4 Sonya Blade ja erikoisjoukot hy\xc3\xb6kk\xc3\xa4\xc3\xa4v\xc3\xa4t alukselle ja Taven p\xc3\xa4\xc3\xa4see pakenemaan kaaoksen keskell\xc3\xa4, vaikka Sektor kohtaakin h\xc3\xa4net uudestaan ennen t\xc3\xa4m\xc3\xa4n l\xc3\xa4ht\xc3\xb6\xc3\xa4. Sektor kukistetaan, mutta h\xc3\xa4n ehti paeta aluksesta ennen sen itsetuhoa._NEWLINE_Vuoden 2011 Mortal Kombat-peliss\xc3\xa4 Sektor keskustelee Cyraxin kanssa mahdollisuudesta muuttaa itsens\xc3\xa4 kyborgiksi. Cyrax ei pid\xc3\xa4 ajatuksesta ja taistelee Sektorin kanssa voittaen h\xc3\xa4net. My\xc3\xb6hemmin Smoke kohtasi Sektorin kyborgimuodon ja voitti t\xc3\xa4m\xc3\xa4n. Sektor taistelee my\xc3\xb6hemmin Cyber Sub-Zeroa ja Nightwolfia vastaan mutta h\xc3\xa4vi\xc3\xa4\xc3\xa4 heille. Sektorin kohtalo j\xc3\xa4i avoimeksi pelin lopussa, mutta h\xc3\xa4nen uskotaan selvinneen. _NEWLINE_Mortal Kombat X -peliss\xc3\xa4 paljastuu ett\xc3\xa4 nuorempi Sub-Zero oli tappanut Sektorin ja ryhtynyt Lin Kuei-klaanin johtajaksi. Sub-Zero n\xc3\xa4ytti Scorpionille Sektorin p\xc3\xa4\xc3\xa4n muistidatan avulla t\xc3\xa4m\xc3\xa4n keskustelun Quan Chin kanssa, miss\xc3\xa4 Quan Chi paljasti tuhonneensa Scorpionin klaanin ja lavastaneensa vanhemman Sub-Zeron syylliseksi._NEWLINE_Mortal Kombat 11-peliss\xc3\xa4 Sektor oli rakennettu uudelleen ja h\xc3\xa4n yll\xc3\xa4piti tehdasta, joka rakensi kyborgiarmeijaa Kronikalle. Sektor taisteli Sub-Zeroa ja Scorpionia vastaan Frostin varoitettua h\xc3\xa4nt\xc3\xa4 heist\xc3\xa4. Sub-Zero ja Scorpion kukistivat Sektorin, mutta Geras ja Kano rakensivat Sektorin uudelleen. Sektor hy\xc3\xb6kk\xc3\xa4si erikoisjoukkojen p\xc3\xa4\xc3\xa4majaan ja taisteli Johnny Cagea vastaan. My\xc3\xb6hemmin Kano aktivoi Sektorin itsetuhomekanismin, jolloin Sektor tuhoutui lopullisesti r\xc3\xa4j\xc3\xa4hdyksess\xc3\xa4 r\xc3\xa4j\xc3\xa4ytt\xc3\xa4en tukikohdan ilmaan.'